曾比特罕談愛情觀 最討厭異性約會唔守時
2024年04月26日 22:01
東網電視
更多新聞短片
由陳自瑤(Yoyo)、賴慰玲、黎諾懿及羅天宇主持的無綫綜藝節目《香港婚後事》今晚(26日)一集,邀得獻唱劇集《婚後事》主題曲的曾比特(Mike)擔任嘉賓,分享愛情觀及對婚姻的看法。
談到婚姻議題,Mike有感「結婚」在現今社會變得形式化,並謂伴侶相處溝通才是最重要:「結完婚都可以離婚,只係一張紙。如果同佢好 close、大家相處好有愛嘅話,結婚係令大家段關係更加昇華;相反,本身唔係相處得特別好,結婚只不過係將呢個形式轉去第二個形式,冇解決過問題。」Yoyo問到將來可會跟伴侶生兒育女時,他坦言:「未有資格成為一個爸爸。」
至於男生最討厭女生行為,Mike稱最怕女生約會遲到,並搞鬼以「我個朋友」身份分享曾等足7小時的深刻經歷,問到他可接受監控狂女友時,他直言不介意遭另一半查看手機,大前提是頻率問題:「半個鐘睇一次就過份得滯!點樣令佢有安全感,呢個可能係我嘅責任。」
另外,兩位主持人賴慰玲和羅天宇亦成為被爆料及「攻擊」的對象,賴慰玲被爆酒量淺,拍攝節目的第一天已因宿醉嘔吐,黎諾懿踢爆對方前一晚僅喝了兩杯啤酒:「隔咗咁耐,以為講笑,點知真係嘔!我哋真係錫佢,冇拍到佢嘔,點解唔拍佢嘔呢?」至於天宇瘋狂被眾人輪流「攻擊」玩暗寸:「咁你呢?鍾意咩類型?」、「你講就最有公信力」等,搞到天宇尷尬又無奈,不停傻笑。